《送胡运使》
宋代·李新

当年姓字列仙曹，醉逐西王折海桃。
万策水平祥雾合，峨眉岚静使星高。
泥封明日传清诏，台量何人荐佩刀。
老去功成解金印，卧云閒笑一生劳。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。